# Hitlers Geheimnis. Das Doppelleben eines Diktators

Hitlers Geheimnis. Das Doppelleben eines Diktators (en alemany ‘El secret de Hitler: la doble vida d'un dictador’) és un llibre del professor i historiador alemany Lothar Machtan del 2001. Va ser llençat alhora a dotze països a l'ocasió de la Fira del Llibre de Frankfurt de 2001. La versió anglesa duu el títol The Hidden Hitler.
Tracta sobre la sexualitat d'Adolf Hitler. Machtan argumenta que Hitler era homosexual. Entre les proves, cita l'amistat, suposat de naturalesa homoeròtica, del jove Hitler amb August Kubizek quan s'estava a Viena. Hitles hi va tenir una vida errant en residències masculines. Tot i això, la majoria dels seus amants haurien sigut eliminats per no deixar testimonis d'aquests «sòrdids fets». També en va veure una prova en la seva relació i profunda admiració per l'arquitecte Albert Speer (1905-1981).

## Crítiques

El llibre no va ser ben rebut pels historiadors, que disputen la conclusió de Machtan que Hitler era homosexual. Segons el suplement de llibres del New York Times: «…el problema més gran del llibre […] no és la fiabilitat de les fonts, sinó la seva manera d'argumentar. Accepta allò que confirma la seva tesi i rebutja allò que no. Un sent, de vegades, que està llegint un informe intern de l'Federal Bureau of Investigation (FBI) de J. Edgar Hoover en lloc d'una obra d'erudició imparcial en la qual l'autor es fa guiar pels fets. Per interpretar les proves a la seva manera, Machtan utilitza rumors i insinuacions…». L'historiador Hans Mommsen va concloure: «molt soroll per no res».
No obstant això, Walter Reich, psiquiatre i antic director del Museu Memorial de l'Holocaust dels Estats Units admet que «tot i que Machtan no aconsegueix demostrar que Hitler era un homosexual actiu, sí que demostra que la seva vida, en tots dos l'àmbit personal i polític, era ple de temes i personalitats homosexuals. D'alguna manera estranya, això pot servir per humanitzar Hitler, però no serveix per explicar-lo.»

## Vegeu també

* The Pink Swastika
* Discussió de Springtime for Hitler de la pel·lícula de 1968 Els productors
* National Socialist League, també conegut com Gay Nazi Party

## Referències

* 1 2 «Hitler era homosexual segons la teoria d'un prestigiós historiador». VilaWeb, 10-10-2001.
* ↑ Machtan i Brownjohn, 2001, p. 1.
* ↑ Laudo i Vilanou, 2010, p. 283.
* ↑ Muñoz, Álvaro «El dietari actual no funciona». El Temps de les Arts, 09 abr. 2021.
* ↑ Whisnant, Clayton J. Queer Identities and Politics in Germany: A History, 1880–1945 (en anglès). Columbia University Press, 2016, p. 208, 285. ISBN 978-1-939594-10-5. «To be clear, there are few reputable historians today who would argue that Hitler was gay, and their arguments have not been seen as persuasive… Lothar Machtan’s The Hidden Hitler (Nova York: Basic Books, 2001) has not generally been well received by historians.»
* 1 2 Reich, Walter «All the Führer's men». The New York Times, 16-12-2001. «el problema més gran de Machtan no és la fiabilitat de les seves fonts sinó el seu mode d'argumentació»
* ↑ Mommsen, Hans «Viel Lärm um nichts (traduït: «Molt soroll per no res»)». Die Zeit. Arxivat de l'original el 2009-01-13 [Consulta: 16 gener 2022]. «La tesi de Lothar Machtan que Adolf Hitler era homosexual no és científicament ni sostenible ni fèrtil»

## Bibliografia

* Laudo, Xavier; Vilanou, Conrad «Nazisme i pedagogia: més enllà de l'homoerotisme i la misogínia (la dona en la revista "Signal"». Annals del Patronat d’Estudis Històrics d’Olot i Comarca, 21, 2010, pàg. 267-296.
* Machtan, Lothar. Hitlers Geheimnis: das Doppelleben eines Diktators (en alemany). nova edició eixamplada de 2003. Frankfurt: Fischer Taschenbuch Verlag, 2001. ISBN 3-596-15927-X.
* Machtan, Lothar; Brownjohn, John (trad). The hidden Hitler (en anglès, traduït de l'alemany). Nova York: Basic Books, 2001. ISBN 0-465-04308-9.

## Enllaços externs

* Martinac, Paula «Were there any gay Nazis?» (en anglès). Q-online, 17-06-2002. Arxivat de l'original el 16 de desembre 2005 [Consulta: 16 gener 2022].
* «The Hidden Hitler [intervista] With Lothar Machan». The Washington Post, 27-10-2001. Arxivat de l'original el 25 de desembre 2005 [Consulta: 16 gener 2022]. «He presents extensive evidence that Hitler was a homosexual and that his fear of his sexual identity being exposed shaped several of his political decisions and key historical events during the Nazi era. (traducció: [L'autor] presenta àmplies arguments que Hitler era un homosexual i que la seva por a que la seva identitat sexual fos exposada va donar forma a diverses de les seves decisions polítiques i esdeveniments històrics clau durant l'època del nazi»
* Kershaw, Ian; Kielinger, Thomas (trad.) «Der ungerade Weg» (en alemany, traduït de l'anglès). Die Welt, 13-10-2001.